Na podlagi 61. člena Študentske ustave (ŠU-4, Uradni list RS, št. 5/19), sprejema Predsedstvo ŠOS, na svoji 34. redni seji dne 31. 1. 2019, naslednji

SKLEP O PRENEHANJU DELOVANJA

ZAVODA ZA PODPORO ŠTUDENTOM PRO ŠTUDENT

I.

Predsedstvo Študentske organizacije Slovenije kot zastopnik in izvršilni organ ustanoviteljice sklene, da za Zavod za podporo študentom Pro študent, Dunajska cesta 51, 1000 Ljubljana, matična številka: 6549209000, davčna številka: 75726254, katerega edina ustanoviteljica je Študentska organizacija Slovenije, začne postopek redne likvidacije zavoda, ker so prenehale potrebe za opravljanje dejavnosti zavoda, za katere je bil zavod ustanovljen.

Izvede se postopek redne likvidacije v skladu z določbami Zakona o gospodarskih družbah o rednem prenehanju.

Upniki se pozovejo, da v roku trideset (30) dni od objave tega sklepa na spletni strani Agencije Republike Slovenije za javnopravne evidence in storitve (AJPES) prijavijo svojo terjatev do zavoda likvidacijskemu upravitelju zavoda. Upniki lahko prijavijo svoje terjatve do Zavoda za podporo študentom Pro študent – v likvidaciji na naslov ustanoviteljice: Študentska organizacija Slovenije, Dunajska cesta 51, 1000 Ljubljana.

II.

Firma zavoda se spremeni tako, da se ji na koncu doda pristavek » - v likvidaciji«, in se glasi: Zavod za podporo študentom Pro študent – v likvidaciji.

III.

Za likvidacijskega upravitelja, ki bo vodil postopek redne likvidacije zavoda, se imenuje odvetnika Kristijan Anton Kontarščak, Partizanska cesta 32, 2000 Maribor.

IV.

Ob zaključku likvidacije preostanek premoženja zavoda prevzame ustanovitelj. Po zaključku postopka redne prostovoljne likvidacije se dokumentacija zavoda izroči ustanoviteljici Študentski organizaciji Slovenije.

V.

Sklep se objavi na spletni strani Študentske organizacije Slovenije www.studentska-org.si in stopi v veljavo dne 1. 2. 2019.

|  |  |
| --- | --- |
|  | Študentska organizacija Slovenije  **Jaka Trilar**  Predsednik |